
ДО
ОБЩИНСКИ СЪВЕТ
БУРГАС


Д О К Л А Д Н А   З А П И С К А
от
ОТ ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС 

ОТНОСНО: Безвъзмездно предоставяне в управление на Агенция за социално подпомагане, за нуждите на Дирекция „Социално подпомагане“ – гр. Бургас, на недвижими нежилищни имоти – общинска собственост

УВАЖАЕМИ ОБЩИНСКИ СЪВЕТНИЦИ,
В Община Бургас е постъпило заявление с вх.№ 13-00-213/26.04.2024 г., подадено от В. Кожухаров, в качеството му на Изпълнителен директор на Агенция за социално подпомагане, с искане да бъдат предоставени за безвъзмездно ползване за нов срок ползваните към настоящия момент от ведомството обособени части от общински недвижим нежилищен имот, съгласно приложен договор от 05.09.2019 г., сключен с Община Бургас.
Според разпоредбата на чл.12, ал.3 от Закона за общинската собственост, имотите и вещите – общинска собственост, които не са необходими за нуждите на органите на общината или на юридически лица и звена на общинска бюджетна издръжка, могат да се предоставят безвъзмездно за управление на други юридически лица на бюджетна издръжка или на техни териториални структури.
Дирекция „Социално подпомагане“ – гр. Бургас е териториално поделение на Агенция за социално подпомагане, юридическо лице, второстепенен разпоредител с бюджет към Министъра на труда и социалната политика, изпълняващо държавната политика по социално подпомагане.
Предвид гореизложеното и в изпълнение на правомощията ми по чл.73, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.12, ал.3 от Закона за общинската собственост, чл.13, ал.2 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следното
РЕШЕНИЕ:
Да се предостави безвъзмездно в управление на Агенция за социално подпомагане с ЕИК 121015056, седалище и адрес на управление: гр. София, район „Оборище“, ул. „Триадица“ № 2, представлявана от Изпълнителен директор – В. Кожухаров, за нуждите на Дирекция „Социално подпомагане“ – гр. Бургас, за срок от 5 (пет) години, обособена част от недвижим имот – публична общинска собственост, състояща се от офисни помещения          № 28, с площ 23,09 кв.м и № 29, с площ 17,12 кв.м, разположени в административна сграда, находяща се в зона „А“ на ж.р. Меден Рудник,                  гр. Бургас, актувана с Акт за публична общинска собственост № 900/29.07.1998г. и отразена с идентификатор 07079.651.323.2 в КККР на гр. Бургас, одобрени със Заповед №РД-18-9/30.01.2009г. на Изпълнителния директор на АГКК, при общи граници на двете помещения: север – външен зид, изток – външен зид, юг – коридор, запад – помещение № 26.
Приложение:
[bookmark: _GoBack]1. Писмо с вх.№ 13-00-213/26.04.2024 г. в Община Бургас, изпратено от г-н В. Кожухаров, в качеството му на Изпълнителен директор на Агенция за социално подпомагане;
2. Акт за публична общинска собственост № 900/29.07.1998 г.;
3.Скица, № 15-577247-06.06.2024г. за сграда с идентификатор 07079.651.323.1 по КККР на гр. Бургас;
4. Архитектурно разпределение на обектите;

